stanford-oval/wikipedia huggingface dataset:
Karvatuppi
Karvatupen tulehdus

Karvatupen tulehdus voi johtua esimerkiksi sisäänkasvaneesta ihokarvasta. Sisäänkasvanut ihokarva on karva, joka ei jostakin syystä läpäise ihon päällimmäistä kerrosta, vaan alkaa kasvaa karvatupessa. Tämä voi johtua esimerkiksi jatkuvasta nyppimisestä aiheutuneesta karvan heikkoudesta.
Karvatupen tulehdus voi olla erittäin tuskallinen, jos karvatuppeen kasaantuu esimerkiksi talia siten, että tuppi alkaa toimia talin "varastona". Yleensä karvatupen tulehdus on vaaraton, jollei se leviä tai jollei iho ole päässyt tulehtumaan yritettäessä avata tai puhkaista syntynyttä pattia.
Prinssi Williamin ja Catherine Middletonin häät

| Prinssi Williamin ja Catherine Middletonin häät |
| --- | --- |

Hääpari:  Prinssi William ja Catherine Middleton
Paikka:  Westminster Abbey, Lontoo, Iso-Britannia
Päivämäärä:  perjantai 29. huhtikuuta 2011
Verkkosivusto:  www.officialroyalwedding2011.org
Prinssi William ja Catherine Middleton vihittiin avioliittoon Westminster Abbeyssä perjantaina 29. huhtikuuta 2011.
Prinssi William, joka on Yhdistyneen kuningaskunnan kruununperillinen, tapasi Catherine Middletonin ensimmäisen kerran vuonna 2001, jolloin hän ja Middleton opiskelivat St Andrewsin yliopistossa. He kihlautuivat 20. lokakuuta 2010 ja kihlaus julkistettiin 16. marraskuuta 2010. Häiden jälkeen pari jatkaa asumista Angleseyn saarella Walesissa, jossa prinssi William toimii meripelastuspilottina.
Häiden suunnittelu ja itse häät keräsivät paljon huomiota medialta. Häät lähetettiin suorana lähetyksenä monissa eri maissa, tätä verrattiin muun muassa prinssi Charlesin (nykyisin kuningas Charles III) ja Lady Diana Spencerin häihin. Häät keräsivät televisioyleisöä yli kaksi miljardia. Huomio keskittyi paljon myös Middletonin aatelittomuuteen.
Middletonin hääpuku oli norsunluunvärinen ja siinä oli 270 senttimetrin pituinen laahus. Puvun oli suunnitellut brittiläisen Alexander McQueen -muotitalon suunnittelija Sarah Burton. Päässään Middleton kantoi kuningattarelta lainaksi saamaansa Cartierin tiaraa vuodelta 1936. Williamin bestman oli hänen veljensä, prinssi Harry.
Tieto kihlauksesta

Walesin prinssin toimisto Clarence House tiedotti 16. marraskuuta 2010, että Walesin prinssin vanhin poika prinssi William menisi naimisiin pitkäaikaisen tyttöystävänsä Catherine Middletonin kanssa ”keväällä tai kesällä vuonna 2011 Lontoossa”. He kihlautuivat lokakuussa 2010 ollessaan lomalla Keniassa. William antoi Middletonille saman kihlasormuksen, jonka hänen isänsä antoi Williamin äidille, Walesin prinsessa Dianalle. Sormus on 18 karaatin valkokultaa, jossa on 12 karaatin ovaalinmuotoinen safiiri ja 14 reunatimanttia.
Pari

Prinssi William ja  Catherine Middleton tapasivat opiskellessaan St Andrewsin yliopistossa, jossa he molemmat asuivat St Salvator's Hallissa ensimmäisen vuoden aikana. Tämän jälkeen he jakoivat asunnon muiden opiskelijoiden kanssa kaupungissa kahden vuoden ajan.
Prinssi William on Charles III:n ja prinsessa Dianan vanhin poika ja  Elisabet II:n ja prinssi Philipin, Edinburghin herttuan lapsenlapsi. William opiskeli Ludgroven koulussa, Eton Collegessa ja St Andrewsin yliopistossa. Tämän jälkeen hän valmistui Sandhurstin kuninkaallisesta sotakorkeakoulusta. Myöhemmin hän siirtyi ilmavoimiin ja hänestä tuli kokoaikainen pelastushelikopterilentäjä.
Catherine "Kate" Middleton on Carole ja Michael Middletonin kolmesta lapsesta vanhin. Hän opiskeli St Andrewin koulussa Pangbournessa, Marlborough Collegessa ja St Andrewsin yliopistossa. Valmistumisensa jälkeen hän työskenteli vaatekaupassa sisäänostajana ja sitten katalogin valokuvaajana vanhempiensa yrityksessä.
Vihkimisen jälkeen pariskunta tunnetaan Cambridgen herttuana ja herttuattarena. Kuningatar luovutti heille myös arvonimet Strathearnin jaarli ja kreivitär sekä paroni ja paronitar Carrickfergus. Kuningattaren kuoleman jälkeen he ovat Walesin prinssi ja prinsessa.
Suunnittelu

23. marraskuuta 2010 Clarence House tiedotti, että häät pidetään 29. huhtikuuta 2011 Westminster Abbeyssä. Westminster Abbey on ollut perinteinen kruunajaiskirkko jo vuodesta 1066 lähtien, mutta häitä siellä on pidetty vasta jonkin aikaa. Lisäksi tiedotettiin, että häiden kustannuksista vastaavat kuninkaallinen perhe henkilökohtaisesti ja Middletonin perhe. Turvallisuustoimista ja kuljetuksista aiheutuvat kulut maksoi valtio. Pari esitti toiveen, että häälahjojen sijaan vieraat lahjoittaisivat rahaa hyväntekeväisyyteen. He perustivat Prinssi Williamin ja Miss Catherine Middletonin hyväntekeväisyysrahaston, joka tukee hyväntekeväisyysjärjestöjä, esimerkiksi Christchurchin maanjäristyksen rahastoa, Kanadan rannikkovartiostoa, Australian pelastushelikoptereita ja Zoological Society of London -seuraa.
Suunnittelu > Aikataulu

Alkaen klo 8.15 pääosa häävieraista, Kansainyhteisön maiden kenraalikuvernöörit ja pääministerit ja diplomaattikuntaa saapui Abbey'in. Prinssit William ja Harry saapuivat noin klo 10.15. Seuraavaksi tulevat vieraat olivat muiden maiden kuningasperheiden edustajia. Heidän jälkeensä saapui Middletonin perhe ja viimeiseksi prinssin perhe (prinsessa Anne ja puolisonsa vara-amiraali Timothy Laurence, prinssi Andrew, prinsessa Eugenie, prinsessa Beatrice, prinssi Edward, Wessexin kreivitär, Walesin prinssi Charles ja Cornwallin herttuatar Camilla). Perinteen mukaisesti kuningatar ja Edinburghin herttua ovat viimeiset kuninkaallisen perheen jäsenet, jotka lähtevät Buckinghamin palatsilta. He saapuivat Abbeyyn noin klo 10.45. Morsiamen seurue lähti kirkkoon Goring Hotel -hotellilta. Vihkiminen alkoi klo 11 ja päättyi noin klo 12.15. Vastavihitty pari siirtyi Buckinghamin palatsille seurueessa, johon kuuluvat molempien vanhemmat, muita kuninkaallisen perheen jäseniä, best man ja morsiusneidot. Klo 13.25 hääpari tuli palatsin parvekkeelle tervehtimään väkijoukkoa ja katsomaan ohilentoa, joka tehtiin Avro Lancaster, Spitfire ja Hurricane -lentokoneiden muodostamalla ryhmällä. Niiden jälkeen tuli kaksi Eurofighter Typhoon -konetta ja kaksi Panavia Tornado -konetta.
Suunnittelu > Vihkiminen

Kuningattaren toimisto St James's Palace tiedotti 5. tammikuuta, että juhla alkaa kello 11.00 paikallista aikaa ja Middleton saapuu kirkolle autolla, ei hevosten vetämillä vaunuilla, kuten kuninkaallisissa häissä on ollut tapana. Reitti kulkee The Mall -katua pitkin Horse Guards Paraden kautta Whitehallille, josta saavutaan kirkolle. Canterburyn arkkipiispa Rowan Williams suoritti vihkimisen. Juhlan jälkeen pari palasi samaa reittiä pitkin kuningattaren pitämälle vastaanotolle Buckinghamin palatsiin. Walesin prinssi tarjosi yksityisen illallisen myöhemmin illalla.
Suunnittelu > Televisiointi

Häitä katsoi television ja internetin kautta arviolta noin kaksi miljardia ihmistä. CNN lähetti paikalle 125-henkisen ryhmän häälähetyksen tekemistä varten. Häiden 3D-lähetystä suunniteltiin, mutta sitä ei kuitenkaan toteutettu.
Aiheesta muualla

Kuvia tai muita tiedostoja aiheesta Prinssi Williamin ja Catherine Middletonin häät Wikimedia Commonsissa
Virallinen verkkosivusto
Westminster Abbey
Häitä juhlivia kansalaisia 28. huhtikuuta 2011 The Mall -kadulla.
Hääparin kulkema reitti hääpäivänä
Jung Min Seo

| Jung Min Seo> Henkilötiedot |
| --- | --- |
Syntynyt: 1. tammikuuta 2002 (ikä 22)
Kansalaisuus:   Ruotsi
Shakinpelaaja
Titteli:  kansainvälinen mestari (2021)
Elo-luku:  2507 (marraskuu 2022)
Korkein Elo:  2520 (lokakuu 2022)
Jung Min Seo (s. 1. tammikuuta 2002) on ruotsalainen shakinpelaaja, jolla on kansainvälisen mestarin arvonimi. Seon vahvuusluku on 2507, jolla hän on Ruotsin kuudenneksi vahvin aktiivipelaaja ja maailmanlistan sijalla 658. Seo voitti vuonna 2021 shakin Ruotsin mestaruuden.
Aiheesta muualla

Jung Min Seo ChessGames.com-sivustolla (englanniksi)
Kathy Jordan

| Kathy Jordan> Henkilötiedot |
| --- | --- |
Syntynyt: 3. marraskuuta 1959 Bryn Mawr, Pennsylvania, Yhdysvallat
Kansalaisuus:   Yhdysvallat
Tennispelaaja
Pituus:  173 cm
Kätisyys:  oikea
Ammattilaisena:  1979–1991
Palkintorahat:  1 592 111 USD
Kaksinpeli
Paras sijoitus:  5 (1984)
Voitot/tappiot:  75–54
Nelinpeli
Paras sijoitus:  6 (1991)
Voitot/tappiot:  185–50
Aiheesta muualla
ITF
WTA
Kathryn "Kathy" Jordan (s. 3. marraskuuta 1959 Bryn Mawr, Pennsylvania) on yhdysvaltalainen uransa päättänyt tennispelaaja. Hän hävisi Australian avoimen tennisturnauksen naisten kaksinpelin finaalissa 1983 Martina Navrátiloválle erin 0-2. Jordan pelasi ensimmäisen ammattilaistason ottelunsa 20-vuotiaana 1979.
Jordan asuu Palo Altossa, Kaliforniassa. Hänen vanhempi sisarensa Barbara on myös entinen tennispelaaja.
Jäkkiharus

Jäkkiharus eli jäkkitaari on purjealuksessa käytettävä purjeen kiinni sitomiseen käytettävä, raakapuuhun tai jonkin muuhun pyöröpuuhun kiinnitetty metallinen tai puinen puikko tai rima.
Kanavanippu VHF A

Kanavanippu VHF A oli vuonna 2010 aloittanut uusi DNA:n digitaalisen televisioverkon DVB-T2-tekniikalla toteutettu kanavanippu. Kanavanippu käytti videon pakkaukseen MPEG-4 AVC/H.264-koodekkia. Kanavapaketti käytti VHF-taajuuksia, joiden vuoksi tarvittiin mahdollisesti erillinen antenni tavallisemman UHF-antennin lisäksi. DNA:n VHF-A-multipleksi käytti paikoitellen myös SFN-teknologiaa, joten samaa taajuutta käytti useampi lähekkäinen lähetysasema. Esimerkiksi Tampereen ympäristö oli katettu sijoittamalla lähetysasemat ympäristökuntiin (Kangasala, Vesilahti, Valkeakoski).
Suomessa 2009–2010 yleisesti käytössä olleet digitaalitelevisiot ja digitaalimuuntimet (digiboksit) eivät kyenneet käsittelemään DVB-T2-tekniikalla toteutettuja televisiolähetyksiä. Tämän vuoksi näitä lähetyksiä varten oli hankittava siihen erikseen valmistetut laitteet.
DNA sulki koko VHF-antenniverkkonsa 31.3.2020 asiakkaiden puutteen vuoksi. Samalla lakkautettiin kanavaniput VHF A, VHF B ja VHF C. DNA:n operoima VHF-verkko oli Suomen antennitelevisioverkkomarkkinoita johtavan Digitan UHF-verkon tärkein kilpailija.
Kanavanipun kanavat

Yle TV1 HD (vapaasti katsottava HD-kanava)
Yle TV2 HD (vapaasti katsottava HD-kanava)
MTV3 HD (TV-korttikanava, DNA TV-kortti tarvitaan)
Yle Teema & Fem HD (vapaasti katsottava HD-kanava)
TV5 HD (vapaasti katsottava HD-kanava)
Viasat Jääkiekko HD (maksu-TV-HD-kanava)
Aiheesta muualla

NorDig Unified Requirements ver 2.1 (Arkistoitu – Internet Archive)
test specification for the NorDig compliant DVB-T2 IRDs, version 1.0.1. (Arkistoitu – Internet Archive)
Kantavuus

Kantavuus voi tarkoittaa jotakin seuraavista:
ajoneuvon kantavuus, ajoneuvon sallittu tavara- ja henkilöpaino
aluksen kantavuus eli kuollut paino, aluksen sallittu tavara- ja henkilöpaino
Maaperänkantavuus eli kuinka maaperä kantaa esimerkiksi rakennuksesta tai tiestä maahan kohdistuvan painon
Jääkannen kantavuus tarkoittaa, kunka suuren kuorman jääkansi kestää.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kantavuus”, voi hakea sivunnimihaulla, laajalla sivunnimihaulla tai tekstihaulla.
KNM Draug

| KNM Draug |
| --- | --- |
 KNM Draug

Aluksen vaiheet
Rakentaja:  laivaston telakka, Horten
Laskettu vesille:  18. maaliskuuta 1908
Palveluskäyttöön:  1908
Poistui palveluskäytöstä:  palveluksesta 1943
Loppuvaihe:  romutettu 1944
Tekniset tiedot
Uppouma:  578 t
Pituus:  69,20 m (kokonaispituus)
Leveys:  7,3 m
Syväys:  2,9 m
Koneteho:  7 500 hv
Nopeus:  27 solmua
Miehistöä:  76
Aseistus
Aseistus:  6 × 76 mm tykkiä 1 × 12,7 mm ilmatorjuntakonekivääri 3 × 450 mm torpedoputkea
KNM Draug oli Norjan laivaston Draug-luokan hävittäjä, joka osallistui  toisessa maailmansodassa Norjan puolustukseen Saksan hyökättyä maahan toukokuussa 1940.
Valmistus

Alus tilattiin Hortenin laivastontelakalta, missä köli laskettiin telakkanumerolla 103. Alus laskettiin vesille 18. maaliskuuta 1908 ja otettiin palvelukseen vielä samana vuonna.
Palvelus

Toisen maailmansodan syttyessä alus oli ollut jo useita vuosia reservissä ankkuroituna Marineholmeniin Bergeniin. Se kunnostettiin ja palautettiin 5. syyskuuta 1939 palvelukseen.
Alus kuului huhtikuussa 1940 2. meripuolustusalueen 1. hävittäjäviirikköön suojaten Vestlandetin ja Trøndelagin rannikkoa. Sen tukikohtana oli Haugesund, josta se suojasi rannikon meriliikennettä. Alus suojasi vuorokautta ennen hyökkäyksen alkua 8. huhtikuuta saksalaista 7 369 brt rahtialus Seattlea, joka upposi seuraavana päivänä jouduttuaan Norjan rannikkotykistön linnakkeen Oddefroyan ja Saksan laivaston Kristiansandiin matkanneen laivasto-osaston väliin.
Draugin päällikkö Thore Horve sai vasta maihinnousupäivänä määräyksen avata tulen kaikkia Norjan aluevesillä tavattuja vieraita aluksia vastaan. Alus partioi Karmsundin edustalla, kun se havaitsi Oslovuonon linnakkeiden avanneen tulen tunnistamattomia aluksia vastaan. Aluksen miehistö havaitsi tunnistamattoman aluksen suuntaavan Karmsundiin, jolloin alukselle annettiin pysähtymismerkki. Aluksen jatkaessa matkaa Draugin miehistö avasi tulen pakottaen sen pysähtymään ja pakotti sen Haugesundiin tunnistettavaksi, jolloin se todettiin saksalaiseksi Mainiksi (7 624 brt). Aluksen lastin tarkastus kuitenkin yritettiin estää, jolloin se takavarikoitiin. Aluksen lastina todettiin olevan varusteita Trondheimin saksalaisjoukoille sekä noin 2 000 miinaa.
Aluksen päällikkö sai satamassa ollessaan kuulla Bergenin antautuneen ja Stavangerin puolustuksen olevan luhistumassa tai antautuneen. Samoin meri-ilmavoimien lentäjä toimitti tiedon alueella olevista Saksan laivaston aluksista. Tämän jälkeen Horve päätti viedä valtaamansa aluksen Britteinsaarille.
Alukset joutuivat Saksan ilmavoimien maaliksi, jolloin Mainin päällikkö upotti aluksensa. Draug pelasti saksalaiset ja valtausmiehistön merestä kuljettaen 67 sotavankia Britteinsaarille. Alus kohtasi seuraavana aamuna kolme Tribal-luokan hävittäjää, joista HMS Sikh ja HMS Matabele saattoivat aluksen Sullom Voeen 10. huhtikuuta. Alus jatkoi matkaansa seuraavana päivänä Scapa Flowhun saattajanaan Ranskan laivaston hävittäjä Boulonnais.
Palvelus > Kuninkaallisen laivaston alaisuudessa

Kuninkaallisen laivaston alaisuudessa Draugin 76 millimetrin takatykki poistettiin ja se korvattiin 3 tuuman ilmatorjuntatykillä. Lisäksi asennettiin .303 tuuman Lewis-konekivääri kummallekin puolelle siltaa. Alus aloitti elokuussa Norjan laivaston moottoritorpedoveneiden MTB5 ja MTB6 emälaivana Portsmouthissa, missä tehtävässä se oli 5. elokuuta saakka. Tämän jälkeen se palveli vartioaluksena Lowestoftissa 27. lokakuuta asti viirinumeronaan H28 ja se suojasi rannikkosaattueita ennen paluutaan emälaivaksi Port Edgariin. Alus oli 5. helmikuuta 1943 alkaen Britannian kuninkaallisella laivastolla koulu- ja koealuksena aina 2. syyskuuta saakka.
Alus poistettiin palveluksesta 19. marraskuuta ja myytiin romutettavaksi 1944.
Aluksen päälliköt

Aluksen päälliköinä toisen maailmansodan aikana olivat:
kapteeni T. Horve 8. huhtikuuta 1940 - 3. marraskuuta 1941
luutnantti Frodesen 3. marraskuuta 1941 - 21. maaliskuuta 1942
luutnantti H. Øi 21. maaliskuuta - 13. huhtikuuta 1942
Port Edgarin komentaja 13. huhtikuuta 1942 - 5. helmikuuta 1943
Karvediloli

| --- | --- |

Karvediloli
Systemaattinen (IUPAC) nimi
1-(9H-karbatsol-4-yylioksi)-3-[2-(2-metoksifenoksi)etyyliamino]propan-2-oli
Tunnisteet
CAS-numero: 72956-09-3
ATC-koodi: C07AG02
PubChem CID: 2585
DrugBank: DB01136
Kemialliset tiedot
Kaava: C24H26N2O4 
Moolimassa: 406,468
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 25–35 %
Proteiinisitoutuminen: 98 %
Metabolia: hepaattinen
Puoliintumisaika: 7–10 h
Ekskreetio: virtsan ja ulosteiden mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Karvediloli (kauppaniminään mm. Cardiol ja Coreg) on beetasalpaaja, jota käytetään muun muassa sydämen vajaatoiminnan ja korkean verenpaineen hoitoon. Karvedilolin vaikutus perustuu adrenergisten β1-reseptoreiden estämiseen sydänlihassoluissa, mikä vähentää niiden vastetta sydämen sykettä kiihdyttävälle adrenaliinille. Karvediloli estää lisäksi α1-reseptoreja, joita on verisuonten lihassoluissa, minkä johdosta verisuonet laajenevat ja verenpaine alenee.
Karvedilolin tyypillisiä haittavaikutuksia ovat muun muassa huimaus, uupumus ja matala verenpaine. Astmaa sairastavien ei suositella käyttävän karvedilolia, koska sillä on monia astmalääkkeitä estävä vaikutus.
Karvedilolin kemiallinen kaava on C24H26N2O4, moolimassa 406,48 g/mol ja CAS-numero 72956-09-3.
Aiheesta muualla

PubChem: Carvedilol (englanniksi)
Human Metabolome Database (HMDB): Carvedilol (englanniksi)
DrugBank: Carvedilol (englanniksi)
Kyoto Encyclopedia of Genes and Genomes (KEGG): Carvedilol (englanniksi)
ChemBlink: Carvedilol (englanniksi)
Beetasalpaajat
| --- | --- |
Epäselektiiviset beetasalpaajat:   alprenololi  bopindololi  bupranololi  karteololi  kloorianololi  mepindololi  nadololi  oksprenololi  penbutololi  pindololi  propranololi  sotaloli  tertatololi  timololi 
β1-selektiiviset salpaajat:   asebutololi  atenololi  betaksololi  bevantololi  bisoprololi  epanololi  esmololi  metoprololi  nebivololi  praktololi  s-atenololi  seliprololi  talinololi 
β2-selektiiviset salpaajat:  butoksamiini
Beeta- ja alfasalpaajat:   karvediloli  labetaloli
Katri Lassila

Katri Elisabet[lähde? ] Lassila (s. 1979, Vihti) on suomalainen valokuvataiteilija. Hän on Suomen pimiötaiteilijoiden puheenjohtaja ja Valokuvataiteilijoiden liiton hallituksen jäsen. Hän on opiskellut Aalto-yliopiston taiteiden ja suunnittelun korkeakoulussa sekä taideteollisessa korkeakoulussa. Koulutukseltaan Lassila on taiteen tohtori.
Lassila on erikoistunut mustavalkoiseen filmikuvaukseen ja pimiövedostukseen. Hän käsittelee teoksissaan usein aikaa ja muistia.
Katri Lassilan äiti on kuvataiteilija Inari Krohn ja isä kirjailija Pertti Lassila.
Kainet-kirjastot

Kainet-kirjastot on Kainuun kirjastojen yhteinen kirjastokimppa. Kimppa aloitti toimintansa marraskuussa 2008.
Vuonna 2004 Kajaanin  kaupunginkirjasto – Kainuun  maakuntakirjasto  selvitti edellytyksiä Kainuun kirjastojen syvemmälle yhteistyölle. Selvityksen teki Kuhmon kirjastotoimenjohtaja Eero Hartikainen.
Hartikaisen esittämistä yhteistyön malleista valittiin kirjastokimppa. Alkuvaiheessa kirjastokimpan muodostivat Kajaanin  kaupunginkirjasto – Kainuun maakuntakirjasto, Kuhmon kaupunginkirjasto sekä Suomussalmen, Paltamon, Puolangan, Hyrynsalmen ja Ristijärven kunnankirjastot. Vaalan ja Sotkamon kunnankirjastot jäivät yhteistyön  ulkopuolelle. Vaalan kirjasto on sittemmin liittynyt osaksi OUTI-kirjastojen kirjastokimppaa.
Kimpan yhteisen aineistorekisterin nimi KAINET on johdettu nimestä Kainuun kirjastot. Kimppa yhtenäisti toimintakäytäntönsä ja käyttösäännöt.
Kainet-kirjastoihin kuuluvat
Hyrynsalmen kunnankirjasto
Kajaanin kaupunginkirjasto
Kuhmon kaupunginkirjasto
Paltamon kunnankirjasto
Puolangan kunnankirjasto
Ristijärven kunnankirjasto
Suomussalmen kunnankirjasto
Kainet-kirjastokimpan toimipisteet

Kainet-kirjastoihin kuului lokakuussa 2021 yhteensä 16 kiinteää tai liikkuvaa toimipistettä:
| Kirjaston toimi- pisteen nimi | Kunta | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- | --- |
| Hyrynsalmen kirjasto | Hyrynsalmi | Nivantie 2, 89400 Hyrynsalmi | 64.67529°N, 28.49710°E |  | Hyrynsalmen kirjasto |
| Kajaanin pääkirjasto | Kajaani | Seminaarinkatu 15, 87100 Kajaani | 64.22930°N, 27.72709°E |  | Kajaanin pääkirjasto, Pääkirjasto (kajaani.fi) |
| Kajaanin pääkirjaston lehtilukusali | Kajaani | Seminaarinkatu 15, 87100 Kajaani | 64.22930°N, 27.72709°E |  | Kajaanin pääkirjaston lehtilukusali, Pääkirjasto (kajaani.fi) |
| Kirjastoauto Kippe | Kajaani | Seminaarinkatu 15, 87100 Kajaani |  |  | Kirjastoauto Kippe (Kajaani), Kirjastoauto Kippe (kajaani.fi) |
| Kirjastoauto Riika | Suomussalmi | Kiannonkatu 31, 89600 Suomussalmi |  |  | Kirjastoauto Riika, Kirjastoauto Riika (Arkistoitu – Internet Archive) (suomussalmi.fi) |
| Kontiomäen kirjasto (kirjastoauto Kontiomäen monitoimitalon pihalla) | Paltamo | Pihlajantie 5, 88470 Kontiomäki (Paltamo) | 64.33731°N, 28.10454°E |  | Kontiomäen kirjasto, Kirjasto (paltamo.fi) |
| Kuhmon kaupunginkirjasto | Kuhmo | Pajakkakatu 2, 88900 Kuhmo | 64.12667°N, 29.50369°E |  | Kuhmon kaupunginkirjasto, Kirjasto (kuhmo.fi) |
| Kuhmon kirjastoauto | Kuhmo | Pajakkakatu 2, 88900 Kuhmo |  |  | Kuhmon kirjastoauto, Kirjasto (kuhmo.fi) |
| Lehtikankaan kirjasto | Kajaani | Lehtikankaan monitoimitalo, Rinnekatu 2, 87500 Kajaani | 64.20754°N, 27.73639°E |  | Lehtikankaan lähikirjasto, Lehtikan­kaan kirjasto (kajaani.fi) |
| Lohtajan kirjasto | Kajaani | Menninkäisentie 1 B, 87700 Kajaani | 64.22055°N, 27.67379°E |  | Lohtajan lähikirjasto, Lohtajan kirjasto (kajaani.fi) |
| Otanmäen kirjasto | Kajaani | Uunimiehentie 6, 88200 Otanmäki (Kajaani) | 64.10833°N, 27.10387°E |  | Otanmäen lähikirjasto, Otanmäen kirjasto (kajaani.fi) |
| Paltamon kirjastoauto | Paltamo | Korpitie 9, 88300 Paltamo |  |  | Paltamon kirjastoauto, Kirjasto (paltamo.fi) |
| Paltamon pääkirjasto | Paltamo | Korpitie 9, 88300 Paltamo | 64.40705°N, 27.83177°E |  | Paltamon pääkirjasto, Kirjasto (paltamo.fi) |
| Puolangan kunnankirjasto | Puolanka | Kaijan kartano, Koulukatu, 89200 Puolanka | 64.86793°N, 27.66912°E |  | Puolangan kunnankirjasto, Kirjasto (Arkistoitu – Internet Archive) (puolanka.fi) |
| Ristijärven kirjasto | Ristijärvi | Aholantie 25, 88400 Ristijärvi | 64.50538°N, 28.21038°E |  | Ristijärven kirjasto, Ristijärven kirjasto (ristijarvi.fi) |
| Suomussalmen kirjasto | Suomussalmi | Kiannonkatu 31, 89600 Suomussalmi | 64.88144°N, 28.90304°E |  | Suomussalmen kirjasto, Kirjasto (suomussalmi.fi) |
Pro

Wikisanakirjassa on tähän liittyvä sananselitys: .
Pro voi tarkoittaa ainakin seuraavia:
pro, latinankielinen fraasi, joka tarkoittaa ”puolesta”
pro, lyhenne ammattilaista tarkoittavasta englannin kielen sanasta professional
Ammattiliitto Pro, suomalainen ammattiliitto
pro, golftermi, golfammattilainen
pro-versio, tietotekniikassa käytetty tapa erotella ohjelmistoversioita keskenään
pro-taso, videopeleissä käytetty termi taitavalle pelaajalle
proliini, aminohappo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PRO”, voi hakea sivunnimihaulla, laajalla sivunnimihaulla tai tekstihaulla.
Kati Bergman

Kati Bergman (s. 12. joulukuuta 1959) on suomalainen laulaja, pianisti ja näyttelijä. Hän on esiintynyt muun muassa puolisonsa J. Karjalaisen albumeilla taustalaulajana. Hänet muistetaan myös Yleisradion vuosina 1984–1985 valmistuneesta viihdesarjasta Mutapainin ystävät sekä 1970-luvun nuorisosarjasta Lehtori M. Hänellä on ollut euroviisuissa lukuisia eri rooleja, näkyvimmin Suomen euroviisukarsintojen juontajana vuosina 1990, 1991 ja 1992.
Kaulasuojus

Kaulasuojus, piirroksessa punaisella korostettu.
Kaulasuojus, kaulasuoja tai kaulasuojain (engl. gorget) on kaulan suojaamiseksi kehitetty varuste, joka käyttötarkoituksesta riippuen suojaa kantajansa kaulaa erilaisilta mekaanisilta iskuilta tai muilta vaaratekijöiltä.
Kaulasuojusta käytetään useissa urheilulajeissa ja vaarallisissa ammateissa pakollisena varusteena. Myös Suomen puolustusvoimissa tavallinen päivystäjän laatta on alkuperältään kaulasuojus, vaikka se onkin erkaantunut alkuperäisestä suojavarusteen tarkoituksestaan.
Pietinen (Kangasniemi)

| Pietinen |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°06′05″N, 26°17′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kälkäjoen valuma-alue (14.95)
Laskujoki:  suo-oja 
Järvinumero:  14.954.1.012
Mittaustietoja
Pinnankorkeus:  167,8 m  
Pituus:  300 m  
Leveys:  160 m  
Rantaviiva:  0,777 km  
Pinta-ala:  2,669 ha  
Saaria:  ei saaria 
 fiPietinen 
Pietinen  on Etelä-Savossa Kangasniemellä  Rytkölän lähellä sijaitseva lampi.